ПРОТОКОЛ

от проведена среща между служители на НЗОК, определени със Заповед

 №РД-17-17/03.10.2014 г. на управителя на НЗОК и експерти на БЛС 

Днес, 27.11.2014г. се проведе работна среща по изготвяне на проект на НРД за медицинските дейности за 2015 година и проекти на приложенията към него за извънболнична медицинска помощ между експерти на НЗОК, определени със заповед №РД-17-17/03.10.2014 г. на Управителя на НЗОК и представители на БЛС.
На срещата присъстваха:

Работна група от БЛС ЗА ПИМП: д-р Кирил Еленски – член на УС на БЛС,                         д-р Диана Чинарска – член на УС на БЛС, д-р Дафина Тачова – член на УС на БЛС, Национален експертен специализиран лекарски борд по обща медицина към БЛС /НЕСЛБ-БЛС/: д-р Атанас Пелтеков, д-р Селиме Карагьозова, д-р Борис Косаров,         д-р Светлин Митев, д-р Николай Брънзалов, д-р Виктория Чобанова и д-р Николай Ценов.
Работна група от НЗОК: д-р Галя Йорданова и маг.фарм. Маргарита Грозданова, Красимир Симеонов и д-р Величка Стаменова, Мария Караджова, д-р Маргарита Гюрова, д-р Милка Томова, д-р Румен Алексиев, Славка Николова, д-р Елиана Карамфилова, Ангел Ангелов, Гергана Ненчовска, Лъчезара Манева, инж. Весела Маркова, инж. Таня Загорова.
Основа за изготвяне на проект за НРД за медицинските дейности за 2015 г. са текстовете от НРД за медицинските дейности за 2014 г. и Приложенията към него. При настъпване на изменения и допълнения на нормативната уредба, страните приемат същите да бъдат своевременно отразени в проекта на НРД за медицинските дейности за 2015 г. и приложенията към него. 

Неприетите текстовете остават за разглеждане от УС на БЛС и Надзорния съвет на НЗОК. Приетите текстове са болдвани и подчертани, а отпадащите – зачертани.

Експертните работни групи ще работят по изготвените до момента предложения за проект за НРД за медицинските дейности за 2015 г. и представените от БЛС предложения на експертната група за ПИМП с писмо вх. №17-01-56/11.11.2014г. на НЗОК, изх. №413/11.11.2014г. на БЛС. Работната група на БЛС за ПИМП предостави Заповед № 188/27.11.2014 г. на председателя на УС на БЛС със състава на групата за водене на преговори на експертно ниво за НРД 2015 – част ПИМП.
Работната група на НЗОК предостави на вниманието на представителите на БЛС за ПИМП договорените текстове в общата част на НРД, приети от НЗОК и представителите на БЛС за СИМП.
ПРОЕКТ - НАЦИОНАЛЕН РАМКОВ ДОГОВОР ЗА МЕДИЦИНСКИТЕ ДЕЙНОСТИ
между Националната здравноосигурителна каса и Българския лекарски съюз за 2015 г.
Глава единадесета
ЛЕКАРСТВЕНИ ПРОДУКТИ, МЕДИЦИНСКИ ИЗДЕЛИЯ И ДИЕТИЧНИ ХРАНИ ЗА СПЕЦИАЛНИ МЕДИЦИНСКИ ЦЕЛИ ЗА ДОМАШНО ЛЕЧЕНИЕ, ЗАПЛАЩАНИ НАПЪЛНО ИЛИ ЧАСТИЧНО ОТ НЗОК
Раздел І
Общи положения
Чл. 36. (1) Националната здравноосигурителна каса осигурява в полза на ЗОЛ:
1. лекарствени продукти за домашно лечение на територията на страната;
2. медицински изделия и диетични храни за специални медицински цели за домашно лечение на територията на страната;
3. имунологични лекарствени продукти – ваксини против човешки папилома вирус (ЧПВ), по национална програма по чл. 82, ал. 2, т. 3 ЗЗ – до обем, финансиран по национална програма.
(2) Лекарствените продукти, медицинските изделия и диетичните храни за специални медицински цели по ал. 1, т. 1 и 2 са за лечение на заболяванията, включени в списъка по Наредба № 38 за определяне на списъка на заболяванията, за чието домашно лечение Националната здравноосигурителна каса заплаща лекарства, медицински изделия и диетични храни за специални медицински цели напълно или частично (Наредба № 38).
(3) Извън лекарствените продукти по ал. 1 НЗОК осигурява:
1. напълно заплащани лекарствени продукти, предписани и отпуснати на ветерани от войните при условията и по реда на наредбата по чл. 5, ал. 5 от Правилника за прилагане на Закона за ветераните от войните (ППЗВВ);
2. частично заплащани лекарствени продукти, предписани и отпуснати на военноинвалиди и военнопострадали по чл. 4, т. 1 и 4 от Закона за военноинвалидите и военнопострадалите (ЗВВ), при условията и по реда на наредбата по чл. 15, ал. 5 ЗВВ.
(4) Лекарствените продукти по ал. 2, т. 1 са определени в списък, утвърден от министъра на здравеопазването на основание чл. 5, ал. 1 ППЗВВ, а лекарствените продукти по ал. 2, т. 2 – в списък, утвърден от министъра на здравеопазването на основание чл. 15, ал. 1 ЗВВ.
Раздел ІІ 
Лекарствени продукти, медицински изделия и диетични храни за специални медицински цели за домашно лечение на територията на страната, заплащани напълно или частично от НЗОК
Списък с лекарствени продукти, медицински изделия и диетични храни за специални медицински цели за домашно лечение на територията на страната

Чл. 37. (1) Националната здравноосигурителна каса осигурява лекарствени продукти за домашно лечение на територията на страната, включени в приложение № 1 на Позитивния лекарствен списък (ПЛС) по чл. 262, ал. 6, т. 1 ЗЛПХМ, за които са подадени заявления по реда на Наредба № 10 от 2009 г. за условията и реда за заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели (наричана за краткост в договора „Наредба № 10“).
(2) Лекарствените продукти по ал. 1 са посочени в списък, наричан „Лекарствен списък на НЗОК“, който съдържа:
1. лекарствените продукти и всички данни за тях съгласно приложение № 1 на ПЛС, публикуван на интернет страницата на Националния съвет по цени и реимбурсиране на лекарствените продукти;
2. НЗОК код за всеки лекарствен продукт;
3. код на търговец/и на едро с лекарствени продукти, посочени от притежателя на разрешението за употреба на всеки лекарствен продукт, за които е договорена отстъпка на основание чл. 45, ал. 10 ЗЗО;
4. указания относно реда за предписване, отпускане и получаване:
а) група съобразно реда и начина на тяхното предписване по чл. 47, ал. 1;
б) вид на рецептурната бланка съгласно Наредба № 4 от 2009 г. за условията и реда за предписване и отпускане на лекарствени продукти (Наредба № 4 от 2009 г.);
в) вид на протокола съгласно чл. 54, ал. 1.
Чл. 38. (1) Националната здравноосигурителна каса осигурява медицински изделия за домашно лечение по списък, определен от Надзорния съвет на НЗОК, наричан „Списък с медицински изделия, които НЗОК заплаща в условията на извънболничната медицинска помощ“. Списъкът съдържа за всяко медицинско изделие:
1. номенклатурен код;
2. група; тип;
3. код на НЗОК;
4. търговско наименование;
5. производител/търговец на едро (подал заявление за заплащане на съответното МИ от НЗОК);
6. вид МИ;
7. размер;
8. окончателна опаковка;
9. стойност, до която НЗОК заплаща медицинското изделие;
10. условия и ред за предписване и отпускане.
(2) Националната здравноосигурителна каса издава указания за работа със списъка по ал. 1.
Чл. 39. (1) Националната здравноосигурителна каса осигурява диетични храни за специални медицински цели по списък, определен от Надзорния съвет на НЗОК, наричан „Списък на диетични храни за специални медицински цели, заплащани от НЗОК“. Списъкът съдържа за всяка диетична храна:
1. данни за диетичната храна, вид и подвид, към който се отнасят;
2. търговско наименование на диетичната храна;
3. код на НЗОК;
4. стойност, до която НЗОК заплаща диетичната храна;
5. условията за предписване и отпускане.
(2) Националната здравноосигурителна каса издава указания за работа със списъка по ал. 1.
Чл. 40. Лекарственият списък на НЗОК, списъкът с медицинските изделия, които НЗОК заплаща в условията на извънболничната медицинска помощ, и списъкът на диетичните храни за специални медицински цели се публикуват на интернет страницата на НЗОК и са задължителни за ИМП, както и за аптеките, които работят по договор с НЗОК.
Чл. 41. (1) Националната здравноосигурителна каса публикува на интернет страницата си основните изисквания към софтуера, обработващ рецептурните бланки, задължителните номенклатури и формата на отчетните електронни документи.
(2) При промени в списъците по ал. 1 НЗОК изготвя актуализиращи файлове към номенклатурите на аптечния софтуер, които публикува на интернет страницата си.
(3) Изменения и допълнения могат да бъдат правени при законодателни промени или при промяна на списъците по ал. 1 при спазване на условията на ЗЗО и ЗЛПХМ.
(4) Информацията по ал. 1 се публикува на интернет страницата на НЗОК в сроковете съгласно Наредба № 10.
Чл. 42. (1) За хроничните заболявания, посочени в приложение № 6 „Списък на заболяванията, за които се издава „Рецептурна книжка на хронично болния“, се издава „Рецептурна книжка на хронично болния“.
(2) Редът и начинът за работа с рецептурната книжка са посочени в приложение № 3.
(3) Рецептурната книжка на хронично болния се съхранява от ЗОЛ, на което е издадена.

Условия и ред за предписване на лекарствени продукти, медицински изделия и диетични храни за специални медицински цели
Чл. 43. Лекарствените продукти, медицинските изделия и диетичните храни за специални медицински цели за домашно лечение на ЗОЛ се предписват съгласно глава трета, раздел IV от Наредба № 4 от 2009 г. за предписване и отпускане на лекарствени продукти (Наредба № 4) и този раздел.
Чл. 44. Лекарствените продукти, медицинските изделия и диетичните храни, заплащани от НЗОК, се предписват на:
1. здравноосигурени лица с непрекъснати здравноосигурителни права към момента на предписването;
2. лица с право на здравно осигуряване, удостоверено от друга държава – членка на ЕС, държава от ЕИП или Конфедерация Швейцария, или от държава, страна по двустранна спогодба с Република България, към датата на извършване на предписанието.
Чл. 45. (1) Право да предписват лекарствени продукти, медицински изделия и диетични храни за специални медицински цели от списъците по чл. 40 имат:
1. лекари/лекари по дентална медицина от лечебни заведения за извънболнична помощ, сключили договор с НЗОК;
2. лекари/лекари по дентална медицина, работещи в лечебните заведения към Министерството на правосъдието – за лица, лишени от свобода.
(2) При осъществен временен избор предписанията се извършват от ОПЛ, при който е осъществен временният избор.
(3) В случаите на заместване на един лекар/лекар по дентална медицина от друг заместникът, издал рецептурната бланка, попълва личните си данни, РЦЗ/РЗИ № на практиката на титуляря, уникалния идентификационен номер (УИН) на заместника и полага подпис и поставя личен печат.

Предложение на БЛС-ПИМП:

Чл. 45.  (3) В случаите на заместване на един лекар /лекар по дентална медицина от друг заместникът, издал рецептурната бланка, попълва личните си данни, РЦЗ/РЗИ № на практиката на титуляря, уникалния идентификационен номер (УИН) на заместника и полага подпис и поставя личен печат на лекаря и/или печат на лечебното заведение .
Приема се от НЗОК и работната група на БЛС за ПИМП.

Чл. 46. (1) Лекарствените продукти, медицинските изделия и диетичните храни за специални медицински цели се предписват само след извършен преглед/консултация от лекаря/лекаря по дентална медицина, който се документира в амбулаторния лист и се удостоверява с подписа на ЗОЛ.

Предложение на БЛС-ПИМП:

Чл. 46.  (1) Лекарствените продукти, медицинските изделия и диетичните храни за специални медицински цели се предписват само след извършен преглед/консултация от лекаря/лекаря по дентална медицина, който се документира в амбулаторния лист и се удостоверява с подписа на ЗОЛ или негов представител.

Предлагаме юристите на БЛС и НЗОК да дадат издържана юридически формулировка на „негов представител”, тъй като това може да е и социален работник или личен асистент и т.н.

Остава за обсъждане с юристите на НЗОК  и на  БЛС .

(2) Лекарят/лекарят по дентална медицина, назначил терапията, е длъжен да уведоми ЗОЛ, респ. негов родител, настойник или попечител, за вида на предписаните лекарствени продукти, медицински изделия и/или диетични храни, тяхното действие/прилагане, странични реакции, ред и начин на приемане, както и за стойността, до която се заплащат от НЗОК.
(3) При хоспитализиране на ЗОЛ с хронични заболявания, извън хипотезите по чл. 69, ал. 2, лекарят/лекарят по дентална медицина от лечебното заведение за извънболнична помощ може да предписва лекарствени продукти, медицински изделия и диетични храни без извършване на преглед, като в амбулаторния лист в поле „анамнеза“ отбелязва, че предписанието се извършва за хоспитализирано лице.
Чл. 47. (1) Лекарствените продукти, заплащани напълно или частично от НЗОК за домашно лечение, се разделят на две групи съобразно реда и начина на тяхното предписване, както следва:
1. група I – лекарствени продукти, в т. ч. по чл. 78, т. 2 ЗЗО, предписвани с протокол;
2. група II – лекарствени продукти, които не се назначават и предписват с протокол.
(2) Терапията с лекарствени продукти по ал. 1, т. 2, назначена от лекар специалист, работещ в изпълнение на договор с НЗОК, се отразява в амбулаторния лист и в електронния отчет на лекаря за извършената дейност на ЗОЛ, отразена в амбулаторни листове в определен от НЗОК формат. Екземпляр от амбулаторния лист на ЗОЛ, на хартиен носител, се съхранява по хронологичен ред от изпълнителя на СИМП. Вторият екземпляр се изпраща чрез ЗОЛ до ОПЛ за прилагане към здравното досие.
(3) Терапията с лекарствени продукти по ал. 1, т. 2, назначена от лекар специалист, който не работи в изпълнение на договор с НЗОК, се отразява в бланка „Медицинско направление“ (бл. МЗ 119) на генеричен принцип, която се предава на ОПЛ чрез ЗОЛ. В този случай специалистът няма право да предписва лекарствени продукти на рецептурните бланки (образци МЗ – НЗОК).
(4) Общопрактикуващият лекар има право съгласно назначената по ал. 3 от лекаря специалист терапия да предписва лекарствени продукти по международно непатентно наименование в рамките на съществуващите в Лекарствения списък на НЗОК.
Чл. 48. (1) Лекарствените продукти се предписват на основание чл. 56, ал. 1 ЗЗО при спазване изискванията на действащото законодателство относно предписване на лекарствени продукти, приложения № 6 и № 7, както и сключените между лечебните заведения и НЗОК договори за оказване на медицинска помощ по чл. 59 ЗЗО.
(2) Назначаването и предписването на лекарствени продукти за конкретен МКБ код на заболяване от списъка по Наредба № 38 се извършват при спазване на:
1. изискванията на Наредба № 4;
2. кратките характеристики на лекарствените продукти, неразделна част от разрешението им за употреба;
3. приложение № 7 „Кодове на заболяванията по списък, определен с Наредба № 38 от 2004 г., и кодове на специалности на лекари, назначаващи терапия“.
Чл. 49. (1) Не се допуска за лечението на едно ЗОЛ едновременно предписване на лекарствени продукти, принадлежащи към едно и също международно непатентно наименование, за повече от едно заболяване (един МКБ код), независимо от вида и броя на издадените рецептурни бланки.
(2) Не се допуска едновременно предписване от ОПЛ и от лекар специалист на повече от три лекарствени продукта за едно заболяване (един МКБ код), както и дублиране на предписанията в рамките на срока, за който са предписани лекарствени продукти.
Чл. 49. (2) Не се допуска едновременно предписване от ОПЛ и/или  от специалист на повече от три лекарствени продукта за едно заболяване (един МКБ код), както и дублиране на предписанията в рамките на срока, за който са предписани и отпуснати лекарствени продукти. Срокът, за който са предписани лекарствените продукти, започва да тече от датата на изпълнение на рецептурната бланка  в аптека, сключила договор с НЗОК. - приема се от работната група на БЛС за СИМП и НЗОК.

Предложение на БЛС за ПИМП:

 (2) Не се допуска едновременно предписване от ОПЛ и от лекар специалист на повече от три лекарствени продукта за едно заболяване (един МКБ код), както и дублиране на предписанията отпускане в рамките на срока, за който са предписани лекарствени продукти.
Предложение на БЛС за ПИМП: Нова ал. 2: Не се допуска едновременно предписване от ОПЛ и от лекар специалист на повече от три лекарствени продукта за едно заболяване (един МКБ код), както и дублиране на предписанията в рамките на срока за изпълнение на рецептата, за който са предписани лекарствени продукти. – 
Приема се от рабоната група на НЗОК и работната група на БЛС за ПИМП.
Предстои обсъждане с работната група на БЛС за СИМП.

(3) Не се допуска за лечението на едно ЗОЛ на една и съща рецептурна бланка независимо от ползвания образец предписване на различни продукти (лекарствени продукти, медицински изделия, диетични храни за специални медицински цели), както и напълно и частично заплащани лекарствени продукти и такива, предписвани с протокол.

Предложение на БЛС-ПИМП:

 (3) Не се допуска за лечението на едно ЗОЛ на една и съща рецептурна бланка независимо от ползвания образец предписване на различни продукти (лекарствени продукти, медицински изделия, диетични храни за специални медицински цели), както и напълно и частично заплащани лекарствени продукти и такива, предписвани с различни протоколи. 

Ново предложение от БЛС за ПИМП: 

(3) Не се допуска за лечението на едно ЗОЛ на една и съща рецептурна бланка независимо от ползвания образец предписване на различни продукти (лекарствени продукти, медицински изделия, диетични храни за специални медицински цели), както и напълно и частично заплащани лекарствени продукти.

Приема се от рабоната група на НЗОК и работната група на БЛС за ПИМП.

Предстои обсъждане с работната група на БЛС за СИМП.

Нова ал.: Лекарствени продукти, медицински изделия, диетични храни за специални медицински цели, назначени с един протокол, се предписват на една и съща  рецептурна бланка. 

Приема се от рабоната група на НЗОК и работната група на БЛС за ПИМП.

Предстои обсъждане с работната група на БЛС за СИМП.

Чл. 50. При предписване на лекарствени продукти, медицински изделия и диетични храни за специални медицински цели за домашно лечение на територията на страната всички данни на ЗОЛ съгласно приложение № 3 се отразяват в амбулаторния лист и в електронния отчет за извършената дейност на ЗОЛ, отразена в амбулаторни листове в определен от НЗОК формат.
Чл. 51. При издаване на рецептурна бланка за предписване на лекарствени продукти за лечение на хронични заболявания лекарят/лекарят по дентална медицина задължително вписва назначената терапия и в рецептурната книжка на хронично болния, като следи за спазването на изискванията по чл. 48, 49 и 50.
Чл. 52. Медицинските изделия и диетичните храни за специални медицински цели за домашно лечение на територията на страната се изписват на отделна рецептурна бланка при спазване на изискванията, посочени в списъка по чл. 38, ал. 1 или списъка по чл. 39, ал. 1, както и в указанията по тяхното прилагане.

Условия и ред за предписване и отпускане на лекарства по „Протокол за предписване на лекарствени продукти, заплащани от НЗОК/РЗОК“ 
Чл. 53. (1) Протоколи за предписване на лекарствени продукти, заплащани напълно или частично от НЗОК, могат да се издават от специалисти по профила на заболяването, работещи в лечебни заведения – изпълнители на извънболнична помощ, или от специализирани комисии в лечебни заведения – изпълнители на болнична помощ.
(2) С „Протокол за предписване на лекарства, заплащани от НЗОК/РЗОК“ (образец по приложение № 8 към чл. 24, ал. 1 от Наредба № 4) се предписват лекарствени продукти, за които са налице следните условия:
1. включени са в приложение № 1 на ПЛС и за тях са подадени заявления по реда на Наредба № 10 за заплащането им от НЗОК;
2. в ПЛС за тези лекарствени продукти е посочено, че се извършва експертиза по чл. 78, т. 2 ЗЗО.
Чл. 54. (1) С „Протокол за предписване на лекарства, заплащани от НЗОК/РЗОК“ се назначава терапия със:
1. лекарствени продукти от група IА – протоколите за тях се разглеждат от комисия в ЦУ на НЗОК, която извършва експертиза по чл. 78, т. 2 ЗЗО, и се утвърждават с решение на управителя на НЗОК съгласно Изискванията на НЗОК при издаване и утвърждаване на протоколи за конкретни заболявания;
2. лекарствени продукти от група IВ – протоколите за тях се разглеждат от комисия в РЗОК, която извършва експертиза, и се утвърждават с решение на директора на РЗОК, с изключение на лекарствени продукти, за които изрично е посочено в съответните Изисквания на НЗОК при издаване и утвърждаване на протоколи за конкретни заболявания, че се разглеждат от комисията в ЦУ на НЗОК по т. 1 и се утвърждават с решение на управителя на НЗОК;
3. лекарствени продукти от група IС – протоколите за тях се заверяват в РЗОК; за определени лекарствени продукти, посочени в съответните Изисквания на НЗОК при издаване и утвърждаване на протоколи за конкретни заболявания, заверяването се извършва след:
– извършена експертиза от комисията в РЗОК и решение на същата за заверяване на протокола; при отрицателно решение на комисията директорът на РЗОК издава решение за отказ за заверяване на протокола,
или
– извършена експертиза от комисията в ЦУ на НЗОК и становище на същата до комисията в РЗОК за заверяване на протокола; при отрицателно становище директорът на РЗОК издава решение за отказ за заверяване на протокола.
(2) Всички протоколи се заверяват от РЗОК.
Чл. 55. (1) Комисията в ЦУ на НЗОК извършва експертиза по чл. 78, т. 2 ЗЗО по ред, предвиден в Правилника за устройството и дейността на НЗОК .
(2) Комисията в РЗОК извършва експертиза по ред, предвиден в правилник, утвърден от управителя на НЗОК.
Чл. 56. (1) За разрешаване на отпускането на лекарствени продукти по чл. 54 се разработват съвместно с външни експерти на НЗОК изисквания при издаване на протоколи за провеждане на лечение по конкретни заболявания и групи лекарства съгласно приложение № 8 „Образец на Изисквания на НЗОК при издаване на протоколи за провеждане на лечение по конкретни заболявания и групи лекарства“.
(2) Изискванията отговарят на кратките характеристики на продуктите и съдържат:
1. лечебното/ите заведение/я, в което се диагностицира заболяването, предлага терапия и извършва оценка на ефективността на проведеното лечение;
2. ред за утвърждаване и заверяване на протоколите;
3. необходими документи;
4. лист за определяне на критериите при издаване на протоколи;
5. лечебно-диагностичен алгоритъм;
6. периодичност на контролните прегледи;
7. необходими медико-диагностични изследвания и референтни стойности на показатели за проследяване на ефективността на лечението.
(3) Изискванията се утвърждават от управителя на НЗОК и се публикуват на интернет страницата на НЗОК. Изискванията са задължителни за ИМП.
(4) Всички промени в изискванията се публикуват на интернет страницата на НЗОК в срок не по-малък от 15 работни дни преди прилагането им.
Чл. 57. (1) Всеки протокол се издава за брой лечебни курсове за срок до 6 месеца от датата на заверка в РЗОК.
(2) Промяна на първоначалната терапия се извършва само при медицински доказана необходимост по ред и начин, указани в изискванията по чл. 56.
Чл. 58. (1) За утвърждаване и заверяване на протоколи, с които са предписани лекарствени продукти по чл. 54, ал. 1, ЗОЛ представя следните документи:
1. заявление (свободен текст) до директора на РЗОК, на територията на която ЗОЛ е направило избор на ОПЛ;
2. медицински и други документи съгласно изискванията по чл. 56;
3. протокол за предписване на лекарства, заплащани от НЗОК/РЗОК;
4. декларация за информирано съгласие.
(2) Всички документи, с изключение на заявлението по ал. 1, т. 1, се подписват, подпечатват и регистрират от лечебните заведения по съответния ред.
(3) Документите се представят в РЗОК, на територията на която ЗОЛ е направило избор на ОПЛ.
(4) Документите по ал. 1 се разглеждат от комисиите в ЦУ на НЗОК или РЗОК съобразно правилата за тяхната работа.
(5) Документите се утвърждават съобразно правилата на чл. 54, ал. 1.
Чл. 59. (1) Действието на утвърден и заверен „Протокол за предписване на лекарства, заплащани от НЗОК/РЗОК“ се прекратява с решение на управителя на НЗОК/директора на РЗОК в следните случаи:
1. смърт на пациента;
2. промяна на терапията, дозата или прекратяване на лечението, вкл. и в случаите на поява на нежелани лекарствени реакции;
3. в случай на изгубване, повреждане или унищожаване на протокола;
4. при промяна на условията, реда и начина за отпускане на лекарствения продукт;
5. в случаите, когато комисията в ЦУ на НЗОК отмени протокол, издаден от комисията в РЗОК;
6. при констатирано дублиране на протокол, издаден на едно и също лице за припокриващи се периоди и за един и същ лекарствен продукт в различни РЗОК и/или НЗОК;
7. при изключване на лекарствен продукт от приложение № 1 на ПЛС;
8. в случаите на изтегляне на заявление от притежател на разрешение за употреба на лекарствени продукти или други обстоятелства по реда на Наредба № 10.
(2) В случаите по ал. 1, т. 3 не се предоставя копие на лицето. Комисията, утвърдила протокола, служебно съставя нов протокол за остатъчния срок съобразно назначената терапия.
Чл. 60. (1) Отказ за утвърждаване и заверяване на „Протокол за предписване на лекарства, заплащани от НЗОК/РЗОК“, с който са предписани лекарствени продукти от група IА и група IB, за които изрично е посочено в съответните изисквания на НЗОК при издаване и утвърждаване на протоколи за конкретни заболявания, че се разглеждат и утвърждават от комисията в ЦУ на НЗОК за извършване на експертизи по чл. 78, т. 2 ЗЗО, може да бъде направен с мотивирано решение на управителя на НЗОК в случаите, когато:
1. назначената терапия в протокола не отговаря на изискванията по чл. 56, ал. 1;
2. представените документи не съответстват на изискванията по чл. 56, ал. 1;
3. установено е неспазване на предписаната терапевтична схема по одобрен протокол при постъпили молби за следващ курс на лечение;
4. установено е неспазване на общите изисквания на ЗЗО, ЗЛПХМ, нормативните актове по прилагането им, както и НРД.
(2) Изключение по ал. 1, т. 3 се допуска само в случаи на документално доказана медицинска обосновка.
Чл. 61. Районната здравноосигурителна каса може да откаже утвърждаване и заверка на протокол за лекарства от групи IВ и IС в случаите по чл. 60, ал. 1.
Чл. 62. (1) След утвърждаване по съответния ред и заверяване на протокола в РЗОК данните от него се пренасят върху „Рецептурната бланка“ (МЗ – НЗОК) от ОПЛ или специалиста по профила на заболяването съгласно изискванията по чл. 56.
(2) Копие от заверения протокол се съхранява в досието на ЗОЛ от ОПЛ и от специалиста, издаващ рецептурна бланка на хартиен носител – за срок 12 месеца от датата на издаване, или на електронен носител.

Предложение на БЛС-ПИМП:

Чл. 62. (2) Копие от заверения протокол се съхранява в досието на ЗОЛ от ОПЛ и от специалиста, издаващ рецептурна бланка на хартиен носител – за срок 12 месеца от датата на издаване, 
Приема се от рабоната група на НЗОК и работната група на БЛС за ПИМП.

Предстои обсъждане с работната група на БЛС за СИМП.

Работните групи на НЗОК и на БЛС-ПИМП .
Чл. 63. На ЗОЛ, получаващи лекарства от група IА по протокол, не могат да им бъдат предписвани други лекарства от Лекарствения списък на НЗОК, предназначени за лечение на същото заболяване.
Условия и ред за отпускане на лекарствени продукти, медицински изделия и диетични храни за специални медицински цели - приема се от работните групи на НЗОК и БЛС за ПИМП
Чл. 64. Националната здравноосигурителна каса сключва договори за отпускане на лекарствени продукти, на медицински изделия и на диетични храни за специални медицински цели за домашно лечение на територията на страната с притежатели на разрешение за извършване на търговия на дребно с лекарствени продукти в аптека при условията и по реда, съгласувани между представители на НЗОК и БФС съгласно чл. 45, ал. 15 ЗЗО.
Чл. 65. (1) Рецептите, с които са предписани лекарствени продукти от група IА, се изпълняват в аптеки, работещи по договор с НЗОК и находящи се на територията на областта, на която се намира лечебното заведение за първична извънболнична медицинска помощ, в което е осъществен избор на ОПЛ (постоянен или временен).
(2) Рецептите, с които са предписани лекарствени продукти, съдържащи наркотични и упойващи вещества, се изпълняват в аптеки, работещи по договор с НЗОК и находящи се на територията на областта по местоиздаване на рецептата.
(3) Рецептите, с които са предписани лекарствени продукти за остри и хронични заболявания, лекарствени продукти от групи IВ и IС, както и всички останали лекарствени продукти извън посочените в ал. 1 и 2, и рецептите, с които са предписани медицински изделия и диетични храни за специални медицински цели, се изпълняват в аптеки, работещи по договор с НЗОК, без оглед на тяхното месторазположение или избора на ОПЛ от ЗОЛ.
Чл. 66. (1) Лекарствени продукти, предписвани по „Протокол за предписване на лекарства, заплащани от НЗОК/РЗОК“, се отпускат след представяне на оригинален протокол, заверен от РЗОК, рецептурна бланка (бл. МЗ – НЗОК), рецептурна книжка, документ за самоличност на приносителя и копие на протокола, който се съхранява в аптеката.
(2) При предписани лекарствени продукти, медицински изделия и диетични храни за лечение на хронично заболяване за изпълнение на рецептата се представя и рецептурната книжка на хронично болния.
Чл. 67. Рецептурните бланки и протоколите имат срок на валидност, установен в Наредба № 4 от 2009 г.

Условия и ред на заплащане на лекарствени продукти, медицински изделия и диетични храни за специални медицински цели - приема се от работните групи на НЗОК и БЛС за ПИМП
Чл. 68. (1) Националната здравноосигурителна каса заплаща предписаните и отпуснатите на ЗОЛ лекарствени продукти, медицински изделия и диетични храни за домашно лечение на територията на страната по ред, начин и в срокове, определени в Наредба № 10 и сключените договори с притежатели на разрешение за извършване на търговия на дребно с лекарствени продукти в аптека.
(2) За един и същ период на лечение НЗОК заплаща до три лекарствени продукта, предписани на ЗОЛ за едно заболяване, независимо от реда и начина на извършване на предписанията, вида и броя на рецептурните бланки, на които те са предписани.
Чл. 69. (1) Националната здравноосигурителна каса не заплаща лекарствени продукти, медицински изделия и диетични храни, предписани и отпуснати на:
1. лица с прекъснати здравноосигурителни права на основание чл. 109, ал. 1 ЗЗО към момента на предписване и отпускане на лекарствени продукти, медицински изделия и диетични храни;
2. лица, които са освободени от задължението да заплащат здравноосигурителни вноски на основание чл. 40а, ал. 1 ЗЗО.
(2) В случай на хоспитализиране на ЗОЛ за периода на хоспитализацията НЗОК не заплаща лекарствени продукти, медицински изделия и диетични храни, предписани от лекар от лечебно заведение за извънболнична помощ, необходими за:
1. основното заболяване, за което е хоспитализирано лицето;
2. новооткрито заболяване по време на стационарното лечение;
3. промяна на терапията за придружаващи хронични заболявания, назначена от лекар в извънболничната помощ и заплащана от НЗОК.

Раздел ІІІ  
Имунологични лекарствени продукти – ваксини против човешки папилома вирус (ЧПВ), по национална програма по чл. 82, ал. 2, т. 3 от Закона за здравето - приема се от работните групи на НЗОК и БЛС за ПИМП
Чл. 70. Националната здравноосигурителна каса осигурява имунологични лекарствени продукти – препоръчителни ваксини против човешки папилома вирус (ЧПВ), осигурявани по Национална програма за първична профилактика на рака на маточната шийка в Република България 2012 – 2016 г., приета с Решение, отразено в Протокол № 29 от 25.07.2012 г. на Министерския съвет на Република България.
Чл. 71. (1) Препоръчителните ваксини против ЧПВ се извършват от ОПЛ на лица, вписани в регистрите им, от целевата група, определена в програмата по чл. 70.
(2) Общопрактикуващият лекар извършва имунизациите при спазване на изискванията, установени в чл. 11 от Наредба № 15 от 2005 г. за имунизациите в Република България, и при наличие на следните условия:
1. изразена воля за имунизиране срещу ЧПВ от страна на законния представител (родител/настойник) на лицето; запознаване от ОПЛ на законния представител и лицето със: показанията на лекарствения продукт; начина му на приложение; противопоказанията му, както и с нейните евентуални странични ефекти и нежелани реакции;
2. информирано съгласие за имунизиране срещу ЧПВ, обективирано с подпис на законния представител на лицето в амбулаторния лист, който ОПЛ издава за проведения преглед и поставяне на ваксината; за лица от целевата група, настанени временно по административен ред по чл. 27 от Закона за закрила на детето (в семейство на роднини или близки, в приемно семейство, социална услуга – резидентен тип или в специализирана институция), волята, респ. информираното съгласие, се изразява от съответната дирекция „Социално подпомагане“.
(3) Имунизацията се счита за завършена при три приема ваксина срещу ЧПВ. И трите приема следва да са от един и същи вид ваксина срещу ЧПВ.

Раздел ІV
Лекарствени продукти, предписвани и отпускани на ветерани от войните, на военноинвалиди и военнопострадали - приема се от работните групи на НЗОК и БЛС за ПИМП
Чл. 72. (1) Право да предписват лекарствени продукти от списъците по чл. 5, ал. 1 от Правилника за прилагане на Закона за ветераните от войните (ППЗВВ) имат всички лекари по чл. 4 от Наредбата за осъществяване правото на достъп до медицинска помощ.
(2) Лекарствените продукти по ал. 1 се предписват при условията и по реда на Наредба № 3 от 2012 г. за реда за предписване, отпускане и контрол на лекарствени продукти и дентална помощ на ветераните от войните (Наредба № 3).
(3) Право да предписват лекарствени продукти от списъците по чл. 15, ал. 1 от Закона за военноинвалидите и военнопострадалите (ЗВВ) имат всички лекари/лекари по дентална медицина, сключили договор с НЗОК за оказване на извънболнична помощ.
(4) Лекарствените продукти по ал. 3 се предписват при условията и по реда на Наредба № 4 от 2012 г. за реда за получаване и заплащане на лекарствени продукти на военноинвалидите и военнопострадалите (Наредба № 4).
Чл. 73. (1) Лекарствените продукти, предписани на ветерани от войните, на военноинвалиди и военнопострадали, се отпускат в аптеки, открити от притежатели на разрешение за търговия на дребно с лекарствени продукти, сключили договори с НЗОК на основание Наредба № 3, респ. Наредба № 4.
(2) Отпускането на лекарствените продукти се осъществява при условията и по реда, установени в наредбите по ал. 1.
Глава тринадесета 
ЗАДЪЛЖЕНИЯ НА СТРАНИТЕ ПО ИНФОРМАЦИОННОТО ОСИГУРЯВАНЕ И ОБМЕНА НА ИНФОРМАЦИЯ
Чл. 82. Изпълнителите на медицинска помощ са задължени да събират, поддържат, съхраняват и предоставят на НЗОК/РЗОК информация:
1. на хартиен носител, съгласуван с БЛС – за документи, за които се изисква подпис на пациента и финансово-отчетни документи;
2. в електронен вид в определен от НЗОК формат за отчитане на ИМП пред съответната РЗОК за извършената от тях дейност в полза на ЗОЛ, съдържащ атрибутите от първичните медицински документи съгласно приложение № 3 „Първични медицински документи“; допълнителните атрибути в електронния отчет се съгласуват с БЛС.
Чл. 83. Обемът и видът на информацията по чл. 82 се използват за изграждане и поддържане на регистрите на НЗОК по чл. 63, т. 1 и 2 ЗЗО и НРД.

Чл. 84. Обемът и видът на предоставяната информация са определени в НРД, като се спазват реквизитите на установените в този договор документи.
Чл. 85. (1) Изпълнителите на медицинска помощ са задължени да предоставят изискваната с НРД информация във формат, начин и в срокове, определени в глава десета и приложения № 3 и 5.
(2) Националната здравноосигурителна каса предоставя обратна информация на УС на БЛС на тримесечен период за изпълнението на бюджета и дейностите по вид и обем на национално и регионално ниво.
Чл. 86. Договорните партньори са задължени да предоставят съхраняваната при тях информация по чл. 82 при проверка от контролните органи на НЗОК.

Предложение на БЛС-ПИМП:

Чл. 86. Договорните партньори са задължени да предоставят съхраняваната при тях информация по чл. 82 т. 1 при проверка от контролните органи на НЗОК. 

Мотиви: Информацията по т. 2 се предоставя априори при отчета на договорните партньори. 
Работната група на НЗОК не приема направеното предложение. Предстои да се обсъди с работната група на БЛС за СИМП. 
Чл. 87. При промени в нормативната база, които налагат изменение на работните процедури и изискванията към медицинския софтуер, промените се публикуват на интернет страницата на НЗОК в срок не по-малък от 30 дни преди прилагането им, в случай че срокът не противоречи на влизането в сила на нормативния акт.

Чл. 88. Българският лекарски съюз своевременно уведомява НЗОК при промяна на УИН на лекарите.
Чл. 89. Националната здравноосигурителна каса е задължена да съхранява данните за ЗОЛ и ИМП за периода, регламентиран в чл. 67 ЗЗО.
Чл. 90. Националната здравноосигурителна каса обявява на своята интернет страница формати на електронни документи за отчитане на договорената и извършена по този договор медицинска дейност.
Чл. 91. Националната здравноосигурителна каса е задължена да използва и предоставя данните, свързани с личността на ЗОЛ и ИМП, в съответствие с изискванията по чл. 68, ал. 1 и 2 ЗЗО и Закона за защита на личните данни.
Чл. 92. Националната здравноосигурителна каса е задължена чрез РЗОК да предоставя на ЗОЛ при поискване информация за ИМП и аптеките, сключили договор с РЗОК, съдържаща данните по чл. 64, ал. 2 ЗЗО.
Чл. 93. (1) Националната здравноосигурителна каса е задължена да предоставя на лечебните заведения за ПИМП информация за промените в регистрите по чл. 127.
(2) Информацията по ал. 1 се предоставя ежемесечно при представяне от изпълнителите на ПИМП на отчета за последния месец.

Предложение на БЛС-ПИМП:

Чл. 93а. НЗОК осигурява чрез РЗОК възможност за дистанционно отчитане и обмяна на информация между ИМП и РЗОК – месечни отчети, декларации, графици, фактури, протоколи от извършен предварителен контрол и др. документи. – Работните групи приеха, че текстът касае отчитане и заплащане и не е предмет на НРД.
Глава четиринадесета 
ПРЕКРАТЯВАНЕ НА ДОГОВОР С ИЗПЪЛНИТЕЛ НА МЕДИЦИНСКА ПОМОЩ
Чл. 94. (1) Договорът с ИМП се прекратява, без която и да е от страните да дължи предизвестие:
1. по взаимно съгласие между страните, изразено писмено;
2. с изтичане на уговорения срок;
3. при смърт или поставяне под запрещение на лекаря, регистрирал индивидуална практика за извънболнична медицинска помощ – от момента на смъртта или от датата на постановяване на съдебното решение за поставяне под запрещение;
4. при заличаване на регистрацията в РЗИ на лечебното заведение изпълнител при условията на чл. 45 ЗЛЗ или отнемане на разрешението за осъществяване на лечебна дейност при условията на чл. 51 ЗЛЗ – от датата на влизане в сила на акта на заличаването;
5. при заличаване на лекаря, регистрирал индивидуалната практика за първична или специализирана медицинска помощ, от регистъра на БЛС, за което председателят на районната колегия незабавно уведомява РЗОК – от датата на влизане в сила на акта на заличаването;
6. при прекратяване, ликвидация или обявяване в несъстоятелност на изпълнител – юридическо лице или едноличен търговец – от момента на настъпване на съответното юридическо събитие;
7. при настъпила обективна невъзможност за изпълнение на целия или на част от договора – изцяло, или частично – по отношение на съответната част;
8. при отнемане на правото на лекар, регистрирал индивидуална практика, да упражнява медицинска професия в Република България.
(2) В случаите на заличаване от регистъра на съответната РК на БЛС, при настъпила обективна невъзможност за изпълнение на договора или отнемане на правото да упражнява медицинска професия на лекар, работещ в лечебно заведение, което не е регистрирано като индивидуална практика, договорът се прекратява частично по отношение на този лекар.
Чл. 95. (1) Договорът с ИМП се прекратява без предизвестие от страна на НЗОК, когато:
1. изпълнителят е прекратил дейността си за повече от 20 дни, без да уведоми РЗОК;
2. изпълнителят не представи отчети за извършена дейност – повече от 3 последователни месеца;
3. в случай че изпълнителят не отговаря на условията за извършване на съответната дейност, установени в нормативен акт или НРД.

(2) Директорът на съответната РЗОК прекратява договорите с изпълнители на медицинска помощ в следните случаи:
1. при отчитане на дейност, която не е извършена – частично за съответната КП/КПр/процедура или за съответния пакет по специалност от основния пакет специализирана извънболнична медицинска помощ, по която е отчетена дейността;
2. при повторно отчитане на дейност, различна от тази по т. 1, която не е извършена, като договорът се прекратява изцяло.
Чл. 96. Договорът може да се прекрати с писмено предизвестие от страна на ИМП в следните срокове:
1. за изпълнител на ПИМП – един месец, доколкото страните не са уговорили по-дълъг срок, но не повече от три месеца;
2. за изпълнител на СИМП – 15 дни, доколкото страните не са уговорили по-дълъг срок, но не повече от един месец;
3. за изпълнител на БП, ВСМД, КПр/процедури и КДН – един месец, доколкото страните не са уговорили по-дълъг срок, но не повече от три месеца.
Чл. 97. Прекратяването на договор с ИМП не освобождава НЗОК от задължението да заплати на същия извършените дейности до прекратяването на договора по представени отчетни документи.
СПЕЦИАЛНА ЧАСТ
Глава петнадесета
ИЗВЪНБОЛНИЧНА МЕДИЦИНСКА ПОМОЩ
Раздел I
Условия и ред за сключване на договори с изпълнители на извънболнична медицинска помощ 
Чл. 98. Страна по договор с НЗОК може да бъде лечебно/здравно заведение, което отговаря на общите условия на глава седма и специалните условия в този раздел.
Чл. 99. Националната здравноосигурителна каса сключва договор с лечебно заведение за ПИМП, което има функциониращо и налично в лечебното заведение медицинско и техническо оборудване и обзавеждане съгласно приложение № 10 „Изисквания за сключване на договор с лечебни заведения за ПИМП“.
Чл. 100. (1) Лечебно заведение за ПИМП, желаещо да сключи договор с НЗОК, следва да има регистрирани ЗОЛ, осъществили правото си на свободен избор на ОПЛ.
(2) Не се установява долна и горна граница на броя ЗОЛ, осъществили правото си на избор на ОПЛ от лечебно заведение за ПИМП.
Чл. 101. Лечебните заведения за ПИМП могат да ползват общи помещения и оборудване съгласно приложение № 10.
Чл. 102. В случаите на повече от един адрес на помещенията, където лечебното заведение за ПИМП извършва лечебната си дейност, за функциониращото и наличното оборудване важат изискванията съгласно приложение № 10. То е задължително само за един от изброените адреси на ЛЗ, посочен изрично в договора с НЗОК. За останалите адреси на практиката се спазват изискванията на РЦЗ/РЗИ.

Чл. 103. Общопрактикуващи лекари или членовете на групови практики за ПИМП, работещи по договор с НЗОК, не могат да работят в друго лечебно/здравно заведение в изпълнение на договора на лечебното/здравното заведение с НЗОК, с изключение на дежурен кабинет, разкрит към лечебни заведения по реда на Наредба № 40 от 2004 г.

Предложение на БЛС-ПИМП:

Чл. 103. Общопрактикуващи лекари или членовете на групови практики за ПИМП, работещи по договор с НЗОК, не могат да работят в друго лечебно/здравно заведение в изпълнение на договора на лечебното/здравното заведение с НЗОК, с изключение на дежурен кабинет, разкрит към лечебни заведения по реда на Наредба № 40 от 2004 г.
 Чл. 103. (нов текст): Общопрактикуващи лекари или членовете на групови практики за ПИМП, работещи по договор с НЗОК, могат да работят в  дежурен кабинет, разкрит към лечебни заведения по реда на Наредба № 40 от 2004 г. или друго лечебно/здравно заведение в изпълнение на договора на лечебното/здравното заведение с НЗОК.

 Не се приема от работната група на НЗОК. Остава за разглеждане от НС на НЗОК и УС на БЛС.
Чл. 104. Националната здравноосигурителна каса сключва договори с лечебни заведения за СИМП за извършване на всички общомедицински и всички специализирани медицински дейности от дадена специалност от съответния пакет съгласно Наредба № 40 от 2004 г.
Чл. 105. Лечебно заведение за СИМП, желаещо да сключи договор с НЗОК, следва да отговаря на посочените в глава седма общи условия, както и да има функциониращо и налично в лечебното заведение медицинско и техническо оборудване и обзавеждане съгласно приложение № 11 „Изисквания за сключване на договор с лечебни заведения за СИМП“.
Чл. 106. Лечебно заведение за СИМП и СМДЛ, сключили договор с НЗОК, с повече от един адрес на помещенията, където то извършва лечебната си дейност, следва да има функциониращо и налично оборудване и обзавеждане за всеки адрес, регистриран в РЦЗ/РЗИ и посочен в договор с НЗОК.
Чл. 107. Лечебно заведение за СИМП, намиращо се в една или съседни сгради с лечебно заведение за СИМП или БП, може да ползва общи помещения и медицинска техника за образна диагностика, за извършване на ВСМД и ВСМДИ.
Чл. 108. (1) Лечебно заведение за СИМП може да кандидатства и за извършване на високоспециализирани медицински дейности по специалности, посочени в Наредба № 40 от 2004 г., само в случай, че кандидатства и за специализираните медицински дейности, включени в основния пакет по съответната специалност, с изключение на високоспециализираните дейности по пакет „Анестезиология и интензивно лечение“.
(2) В случаите по ал. 1 лечебното заведение следва да отговаря и на следните изисквания:
1. да разполага с функциониращо медицинско и техническо оборудване и обзавеждане съгласно приложение № 11;
2. необходима квалификация и обучение за използване на високоспециализираната техника на специалистите, работещи в него, съгласно Наредба № 34 от 2006 г. за придобиване на специалност в системата на здравеопазването (Наредба № 34 от 2006 г.) и приложение № 11.
Чл. 109. Националната здравноосигурителна каса сключва договори за извършване на всички специализирани медико-диагностични изследвания от съответния пакет по специалности съгласно Наредба № 40 от 2004 г. със самостоятелни медико-диагностични лаборатории или лечебни заведения за СИМП, съдържащи в структурата си медико-диагностични лаборатории, в съответствие с изискванията по приложение № 11.
Чл. 110. Лечебните заведения по чл. 109 могат да кандидатстват и за извършване на високоспециализирани медико-диагностични изследвания, посочени в Наредба № 40 от 2004 г., само в случай, че ЛЗ кандидатстват и за специализираните медико-диагностични изследвания, включени в основния пакет по съответната специалност и изпълнявани от съответния лекар специалист, работещ в лечебното заведение. В тези случаи се прилага чл. 108, ал. 2.
Чл. 111. При липса на лечебно заведение, сключило договор с НЗОК, което да извършва определени медико-диагностични изследвания, за извършването им може да се сключи договор с национален център по проблемите на общественото здраве.
Чл. 112. Лекари с придобита медицинска специалност, работещи в лечебно заведение за болнична помощ по чл. 9 ЗЛЗ или лечебни заведения по чл. 10 ЗЛЗ, могат да сключват нови договори за оказване на извънболнична медицинска помощ при условие, че са спазени изискванията на чл. 62 ЗЗО и чл. 81 ЗЛЗ.

Чл. 113. В случаите по чл. 13, ал. 2 НЗОК може да сключи договор за извършване на медико-диагностични изследвания по специалности и специализирани медицински дейности по пакет „Физикална и рехабилитационна медицина“ с лечебно заведение за болнична помощ от даден здравен район само ако на територията на този здравен район няма лечебни заведения за извънболнична медицинска помощ, изпълняващи медико-диагностични дейности и дейности по пакет „Физикална и рехабилитационна медицина“ по договор с НЗОК.

Раздел II
Необходими документи и ред за сключване на договори с изпълнители на извънболнична медицинска помощ 
Чл. 114. Лечебните заведения за извънболнична медицинска помощ, желаещи да сключат договор със съответната РЗОК, на чиято територия са регистрирани в РЦЗ/РЗИ, представят заявление по образец, утвърден от управителя на НЗОК, към което прилагат:
1. данни за Единния идентификационен код (ЕИК) на дружеството или кооперацията от търговския регистър, а за дружествата, регистрирани в държава – членка на ЕС, или в държава, страна по Споразумението за ЕИП – документ за актуална регистрация по националното законодателство, издаден от компетентен орган на съответната държава;
2. удостоверение за регистрация на лечебното заведение в РЦЗ/РЗИ;
3. удостоверение за актуално членство в БЛС с номер от националния регистър (УИН) по смисъла на чл. 13, ал. 1, т. 3 от Закона за съсловните организации на лекарите и лекарите по дентална медицина (ЗСОЛЛДМ), издадено от съответната РК на БЛС, както и декларация, че не са с отнети права да упражняват медицинска професия в Република България – на лекарите, които работят в лечебни заведения – индивидуална или групова практика;
4. извън случаите по т. 3 се подава декларация от представляващия лечебното заведение за следните обстоятелства:
а) за актуално членство в РК на БЛС, която съдържа изходящ номер и дата на издаване на удостоверението с УИН по смисъла на чл. 13, ал. 1, т. 3 ЗСОЛЛДМ – на лекарите, които ръководят, съответно работят в лечебното заведение;
б) не са с отнети права да упражняват медицинска професия в Република България – на лекарите, които ръководят, съответно работят в лечебното заведение;
5. договор по чл. 18, ал. 1 и декларация на хартиен и електронен носител по образец, посочен в приложение № 10, относно: осигуряване на достъп до медицинска помощ извън обявения работен график на ЗОЛ съгласно Наредба № 40 от 2004 г.; график за обслужване на пациентите; изискуемото оборудване, обзавеждане и нает персонал по чл. 131 (за лечебните заведения за ПИМП);
6. декларация на хартиен и електронен носител по образец, посочен в приложение № 11, за дейността на лечебното заведение за СИМП;
7. декларация на хартиен носител за броя ЗОЛ, осъществили правото си на избор на лекар, придружена от информация на електронен носител (за лечебните заведения за ПИМП);

8. декларация по чл. 20 на хартиен носител за всички лекари, които ще оказват медицинска помощ в изпълнение на договор с НЗОК;
9. необходимите квалификационни документи съгласно Наредба № 15 от 2008 г. за придобиване на специалност „Обща медицина“ от ОПЛ, а при липса на такъв документ – копие от диплома за завършено висше медицинско образование (за лекарите, учредили лечебно заведение за ПИМП) и необходимите квалификационни документи съгласно Наредба № 34 от 2006 г. – за всички лекари, които ще оказват медицинска помощ в изпълнение на договор с НЗОК;
10. копие на заповед на директора на РЦЗ/РЗИ за създадена ЛКК към лечебните заведения за извънболнична помощ;
11. копие на сертификат от участие в национална или чуждестранна нетърговска система за външна оценка на качеството по медицински стандарт „Клинична лаборатория“ и/или копие на сертификат за успешно приключил контролен цикъл по програмата за контрол на качеството на БНСВОК по микробиология, вирусология, паразитология, микология и инфекциозна имунология – в случаите, когато в структурата на лечебното заведение има съответния вид/видове лаборатории;

12. копие от удостоверение за признаване на професионална квалификация по медицинска професия, както и удостоверение за признаване на специализация, издадени от министъра на здравеопазването по реда на Закона за признаване на професионални квалификации – за лекарите чужденци.

Чл. 114. 12. 12. копие от удостоверение за признаване на професионална квалификация по медицинска професия, както и удостоверение за признаване на специалност, издадени от министъра на здравеопазването по реда на Закона за признаване на професионални квалификации – за лекарите чужденци. – приема се от двете страни.
Чл. 115. Лечебните заведения, сключили договори в съответствие с НРД за медицинските дейности за 2012 г. и/или Решение № РД-НС-04-8 от 31.01.2013 г. на Надзорния съвет (НС) на НЗОК (ДВ, бр. 11 от 2013 г.), представят:
1. документи по чл. 114, т. 1, 2, 9 и 12 в случай на настъпили промени или декларация за липса на промени;
2. декларации по чл. 114, т. 4 и 8 – на хартиен носител, и т. 5 и 6 – декларация на хартиен и електронен носител;
3. документ по чл. 114, т. 5 – договор по чл. 18, ал. 1; и документи по чл. 114, т. 3, 10 и 11.

Предложение на БЛС-ПИМП:

Чл. 115. Лечебните заведения, сключили договори в съответствие с предхождащия Национален рамков договор за медицинските дейности за 2012 г. 2013 г и/или Решение № РД-НС-04-8 от 31.01.2013 г. на Надзорния съвет (НС) на НЗОК (ДВ, бр. 11 от 2013 г.), представят декларация на хартиен или електронен носител за липса на промяна в обстоятелствата по чл. 114 или документ, който удостоверява настъпила промяна в обстоятелствата (ако има такава).
1. документи по чл. 114, т. 1, 2, 9 и 12 в случай на настъпили промени или декларация за липса на промени;
2. декларации по чл. 114, т. 4 и 8 – на хартиен носител, и т. 5 и 6 – декларация на хартиен и електронен носител;
3. документ по чл. 114, т. 5 – договор по чл. 18, ал. 1; и документи по чл. 114, т. 3, 10 и 11.

(Да отпаднат Т. 1, 2 и 3)
Работната група на БЛС-ПИМП отбеляза, че независимо от действащия към момента текст на чл. 115 продължава практиката в РЗОК да се изискват отново  документи, за които се предвижда декларация за липса на промени. Работните групи приеха да изготвят съвместни указания по прилагане на НРД  - условия и ред за сключване на договори. 
Чл. 116. (1) При промяна на всяко от обстоятелствата, удостоверени с документи по чл. 114, 115 и 118, изпълнителят на медицинска помощ е длъжен в срок до 5 работни дни да уведоми РЗОК и да изпрати копие от съответния документ.
(2) При промяна на графика за обслужване на пациентите изпълнителят на медицинска помощ е длъжен в срок до 3 календарни дни да уведоми РЗОК и да изпрати актуалния график писмено или по електронна поща, подписан с електронен подпис.

Чл. 117. Районната здравноосигурителна каса съхранява в досие на съответния изпълнител всички документи, представени със заявлението за сключване на договор.
Чл. 118. (1) Националните центрове по проблеми на общественото здраве, желаещи да сключат договор с РЗОК, подават заявление, към което прилагат:
1. копие от акта на Министерския съвет, с който са създадени или преобразувани;
2. декларация по образец, посочен в приложение № 11, на хартиен и електронен носител за дейността на съответната профилна лаборатория в структурата на здравното заведение;
3. копие от сертификат от БНСВОК по клинична лаборатория или копие от сертификат за успешно приключил контролен цикъл по програмата за контрол на качеството на БНСВОК по микробиология, вирусология, паразитология, микология и инфекциозна имунология – в случаите, когато в структурата на здравното заведение има съответния вид/видове лаборатории;
4. копия от необходимите квалификационни документи съгласно Наредба № 34 от 2006 г. – за всички лекари, които ще оказват медицинска помощ в изпълнение на договор с НЗОК.
(2) Националните центрове по проблеми на общественото здраве, работили по договор с НЗОК в съответствие с НРД за медицинските дейности за 2012 г. и/или Решение № РД-НС-04-8 от 31.01.2013 г. на НС на НЗОК, представят нови документи в случай на настъпили промени или декларация за липса на промени.
Чл. 119. В случаите по чл. 13, ал. 2 лечебните заведения за болнична помощ представят документите по чл. 114, с изключение на тези по т. 2, 5, 7 и 10.
Чл. 120. (1) Изискуемите документи за сключване на договор с НЗОК се подават от лечебните и здравните заведения в съответната РЗОК в 30-дневен срок от влизане в сила на НРД.
(2) Директорът на РЗОК разглежда подадените документи и сключва договори в сроковете, при условията и по реда на чл. 22.
Раздел III
Условия и ред за оказване на извънболнична медицинска помощ

Предложение на БЛС-ПИМП: Навсякъде в  текстовата част и приложенията на НРД да се употребяват следните термини: ОПЛ (общопрактикуващ лекар), изпълнител на ПИМП/лекар в ПИМП. Думата специалист да се замени с лекар в СИМП/изпълнител на СИМП.
Работните групи приеха предложението да отпадне.
Условия и ред за оказване на извънболнична медицинска помощ. Избор на общопрактикуващ лекар, условия и ред за оказване на ПИМП
Чл. 121. Първоначален избор на ОПЛ може да се осъществи по всяко време с регистрационна форма за избор.
Чл. 122. (1) Здравноосигурените лица могат да променят избора си на ОПЛ от 1 до 30.VI.2014 г. и от 1 до 31.ХII.2014 г.
(2) При прекратяване на договор с изпълнител на ПИМП ЗОЛ осъществяват нов избор на ОПЛ с регистрационна форма за постоянен избор извън срока по ал. 1.

(3) Здравноосигурено лице, желаещо да направи постоянен избор, представя на новоизбрания ОПЛ:
1. здравноосигурителна книжка, в която новоизбраният ОПЛ вписва трите си имена и дата на избора;
2. третия екземпляр от регистрационната форма за избор на ОПЛ, в случай че няма здравноосигурителна книжка;
3. попълнена регистрационна форма за постоянен избор;
4. документ за актуалния му здравноосигурителен статус.

(4) Лицата, временно пребиваващи за срок от един до пет месеца извън здравния район, в който са осъществили постоянен избор, могат да направят временен избор с регистрационна форма за временен избор.
(5) При изтичане на срока на временния избор на ЗОЛ извън здравния район, в който са осъществили постоянен избор, се възстановява автоматично последният им постоянен избор на ОПЛ.

Предложение на БЛС-ПИМП:

Чл. 122. нова (6) Здравноосигурителна книжка се получава от РЗОК срещу представяне на документ за самоличност на ЗОЛ или удостоверение за раждане (за деца до 14 години).

Работната група на НЗОК: предвид искането на работната група на БЛС за ПИМП да не предоставят ЗОК на ЗОЛ, страните приемат да обсъдят съвместно възможността за предоставянето й от РЗОК на ЗОЛ след връщане отстрана на ОПЛ на попълнена регистрационна форма за избор.  
Чл. 123. В случаите на първоначален, постоянен или временен избор на ОПЛ ЗОЛ могат да осъществят правото си на избор, като закупят регистрационни форми или попълнят разпечатани образци от официалната интернет страница на НЗОК.

Чл. 124. (1) При наличие на незаета практика, за която повече от 6 месеца няма кандидат, директорът на РЗОК и председателят на РК на БЛС правят служебен избор за ЗОЛ, които не са осъществили правото си на избор на ОПЛ, като ги включват в регистъра на изпълнител на ПИМП.

Предложение на БЛС-ПИМП:

Чл. 124. (1) При наличие на незаета практика, за която повече от 6 месеца няма кандидат, директорът на РЗОК и председателят на РК на БЛС правят служебен избор за ЗОЛ, които не са осъществили правото си на избор на ОПЛ, като ги включват в регистъра на изпълнител на ПИМП

Двете страни приеха ал. 1 на чл. 124 да отпадне.

 (2) Директорът на РЗОК и председателите на съответните районни колегии на БЛС съгласувано с директора на съответното заведение осъществяват служебен избор на ОПЛ за следните категории:
1. задържани под стража, задържани по реда на Закона за Министерството на вътрешните работи и лишени от свобода лица;

Предложение на БЛС-ПИМП:

1. задържани под стража, задържани по реда на Закона за Министерството на вътрешните работи и лишени от свобода лица – за лекари, работещи в системата на МП или при изпълнител на ПИМП само след заявено съгласие за това.
Предложение на работната група на НЗОК: за задържани под стража, задържани по реда на Закона за Министерството на вътрешните работи и лишени от свобода лица – при осигурен достъп от ръководителя на съответното ведомство.  Направеният служебен избор не изключва правото на тези лица да изберат друг изпълнител на медицинска помощ при условията и реда, определени с приетата за целта наредба.
Работната група на БЛС за ПИМП не приема да има служебен избор за задържани под стража. Остава за разглеждане от НС на НЗОК и УС на БЛС.
2. лица в процедура за придобиване статут на бежанец;
3. лица, настанени в домове за медико-социални услуги;
4. лица, настанени в специални училища и домове за отглеждане и възпитание на деца, лишени от родителска грижа, в домовете за деца с физически увреждания, в домовете за деца с умствена изостаналост и деца, ползващи услуги от резидентен тип.

Чл. 125. (1) В случаите, когато ЗОЛ направи нов избор на ОПЛ, ЗОЛ предоставя на новоизбрания ОПЛ извлечение от медицинската документация.

 (2) Извлечение с копия от необходимата медицинска документация се предоставя на ЗОЛ от предишния ОПЛ.

Предложение на БЛС-ПИМП:

Чл. 125.  (2) Извлечение с копия от необходимата медицинска документация  се предоставя на ЗОЛ при поискване от него от предишния ОПЛ.

Приема се от двете страни.

(3) Съдържанието на извлечението по ал. 1 и редът за предоставянето му се определят от НЗОК.
(4) Общопрактикуващият лекар е длъжен да оказва медицинска помощ на ЗОЛ от датата, на която е осъществен изборът, като ЗОЛ се включва в пациентската му листа от тази дата.

Предложение на БЛС-ПИМП:

Чл. 125.  (4)(нов текст) При първоначален избор общопрактикуващият лекар е длъжен да оказва медицинска помощ на ЗОЛ от датата, на която е осъществен изборът, като ЗОЛ се включва в пациентската му листа от тази дата. 

 (5) (Нова) При смяна на ОПЛ чрез нов избор е длъжен да оказва медицинска помощ на ЗОЛ след потвърждение от РЗОК за включване на пациента в пациенската листа. Пациентът се включва в листата на ОПЛ от 1-во число на месеца, следващ датата на осъществения избор.
Работните групи приеха, че  е необходима промяна на Наредбата за осъществяване на достъп.
Чл. 126. (1) Ежемесечно, в срок до 3-тия работен ден на месеца, изпълнителите на ПИМП представят в съответната РЗОК на електронен носител регистъра с новоизбралите ги ЗОЛ и първите екземпляри от регистрационните форми за първоначален, постоянен и/или временен избор на хартиен носител.

 (2) При осигурена техническа възможност от страна на НЗОК първите екземпляри от регистрационните форми за първоначален, постоянен и/или временен избор могат да бъдат сканирани, подписани с електронен подпис от ОПЛ и изпратени през портала на НЗОК в срока по ал. 1.
(3) В случаите по ал. 2 първите екземпляри на хартиен носител се предоставят в РЗОК в срок до 20-о число на отчетния месец.
(4) Районната здравноосигурителна каса обработва подадената информация от всички изпълнители по ал. 1 и 2, като за всеки от тях отчита:
1. имената и броя на лицата, отпаднали от регистъра му поради промяна в избора или друго обстоятелство;
2. броя и имената на новорегистрираните лица;
3. окончателния брой на лицата от регистъра след отчитане на броя на лицата по т. 1 и 2.

Предложение на БЛС-ПИМП:

3. окончателния брой на лицата от регистъра след отчитане на броя на лицата по т. 1 и 2
     3. окончателен списък на здравноосигурените лица от регистъра след отчитане на броя на лицата по т. 1 и 2, за които РЗОК гарантира заплащане на извършените услуги за следващия месец.

Работните групи на НЗОК и БЛС за ПИМП приеха: Предложеният текст касае заплащане на извършените услуги за следващия месец и не са предмет на НРД.

(5) В срок до 10 работни дни след изтичане на срока по ал. 1 или 2 РЗОК предоставя по електронен път на регистрираните в електронния портал на НЗОК ОПЛ актуална информация по ал. 4 чрез портала на НЗОК.

Предложение на БЛС-ПИМП:

 (5) В срок до   5 работни дни след изтичане на срока по ал. 1 или 2 РЗОК предоставя по електронен път на регистрираните в електронния портал на НЗОК ОПЛ актуална информация по ал. 4 чрез портала на НЗОК.
ПРиема се от работната група на НЗОК и работната група на БЛС за ПИМП.
(6) На нерегистрираните в електронния портал на НЗОК ОПЛ информацията по ал. 4 се предоставя при поискване в РЗОК или в поделенията им.
Предложение на БЛС-ПИМП Чл. 87а. НЗОК осигурява на ОПЛ чрез електронния портал достъп до информация за обслужваните от ОПЛ пациенти:

1. Записани пациенти в практиката

2. Промени в пациентската листа – движение на пациентите за съответен период 
Работните групи приеха, че текстовете се съдържат в чл. 126.
3. Диспансеризирани при ОПЛ пациенти с МКБ и дата на диспансеризация
Работните групи на НЗОК и БЛС за ПИМП приеха да се уточни систематичното място на текста и текстът да се прецизира в отделен член. 
4. Диспансеризирани при СИМП пациенти от листата на ОПЛ с МКБ, дата на диспансеризация и диспансеризиращ лекар – за работна група с БЛС за СИМП.
5. Информация за отчетените през месеца от СИМП направления бланки МЗ-НЗОК №№ 3, 4, 5, 7, издадени от ЛЗ за ПИМП.
Работнагта група на БЛС за ПИМП прие да отпадне предложението по т. 5.
6. Здравна информация за новозаписаните пациенти в листата на ОПЛ – извършени прегледи, изследвания, консултации, хоспитализации за последните 12 месеца преди включването в пациентската листа. Вариант – достъп на ОПЛ с електронен подпис до здравното досие на новозаписаните пациенти.
Работна група на НЗОК: Достъпът на ОПЛ до здравното досие на ЗОЛ става с негово разрешение.

Работнагта група на БЛС за ПИМП прие да отпадне предложението по т.6
7. След обработката на данните за движението на пациентите през месеца – списък с пациентите, за които НЗОК гарантира плащане в следващия месец – здравноосигурени и диспансеризирани лица.
Работнагта група на БЛС за ПИМП прие да отпадне предложението по т.7
8. Достъп на ОПЛ до регистъра на рецептурните книжки (заверени диагнози)
Приема се от работните групи на НЗОК и БЛС за ПИМП, да се уточни систематичното място.
Чл. 127. (1) Всеки ОПЛ от лечебното заведение за ПИМП води:
1. регистър на ЗОЛ, в който вписва данните относно здравноосигуреното лице съгласно регистрационните форми за осъществяване на избор на ОПЛ;
2. регистър на ЗОЛ, осъществили временен избор при тях за срок от един до пет месеца.

 (2) Общопрактикуващите лекари оказват медицинска помощ при условията и по реда на НРД на лицата от регистрите по ал. 1, както и на ЗОЛ, осъществили правото си на избор на изпълнител на ПИМП, регистрирал амбулатория на територията на друг здравен район, обърнали се инцидентно по повод на остро състояние.
(3) Общопрактикуващите лекари оказват медицинска помощ при условията и по реда на НРД на здравноосигурени лица от държави – членки на ЕС, и по двустранни спогодби след представяне на удостоверителни документи за право на обезщетения в натура в случай на болест, майчинство, трудови злополуки или професионални заболявания, издадени по реда на Регламент (ЕИО) № 574/72, Регламент (ЕО) № 987/2009 и двустранни спогодби.
Чл. 128. (1) Общопрактикуващият лекар оказва ПИМП в обхват съгласно Наредба № 40 от 2004 г. на:
1. здравноосигурени лица, записани в регистрите им;
2. здравноосигурени лица, временно пребиваващи за срок от един до пет месеца извън здравния район, в който са избрали ОПЛ – срещу представяне на здравноосигурителна книжка.
(2) Общопрактикуващият лекар оказва медицинска помощ при условията и по реда на НРД и на ЗОЛ от друг здравен район, обърнали се към изпълнител на ПИМП инцидентно по повод на остри състояния.
(3) Здравноосигурените лица, избрали ОПЛ, не заплащат медицинската помощ по ал. 1 извън потребителската такса по чл. 37, ал. 1 ЗЗО. Таксата не се заплаща от категориите лица по чл. 37, ал. 3 ЗЗО, както и от лицата със заболявания, посочени в приложение № 12 „Списък на заболяванията, при които ЗОЛ са освободени от потребителска такса по чл. 37, ал. 1 ЗЗО“.
Чл. 129. (1) Общопрактикуващият лекар от лечебно заведение за ПИМП провежда диспансеризация на ЗОЛ по Наредба № 40 от 2004 г., Наредба № 39 от 2004 г. за профилактичните прегледи и диспансеризацията (Наредба № 39 от 2004 г.) за заболяванията, подлежащи на диспансеризация от ОПЛ съгласно приложение № 9 „Пакет дейности и изследвания на ЗОЛ по МКБ, диспансеризирани от ОПЛ“. Здравноосигуреното лице се диспансеризира само с неговото изрично съгласие. Несъгласието на ЗОЛ да бъде диспансеризирано се документира в амбулаторния лист.

(2) В случаите, в които едно диспансеризирано ЗОЛ над 18 години е със заболявания, класифицирани в един клас, но с различни МКБ кодове, за едни от които подлежи на диспансерно наблюдение при ОПЛ, а за други при лекар специалист, то този пациент подлежи на диспансерно наблюдение (медицински дейности и изследвания по вид, обем и честота) за всички заболявания изцяло от ОПЛ съгласно приложение № 9 и приложение № 14, освен ако пациентът не заяви изрично желание за извършването й от специалист.

Предложение на БЛС-ПИМП:

Чл. 129. (2) (променена)В случаите, в които едно диспансеризирано ЗОЛ над 18 години е със заболявания, класифицирани в един клас, но с различни МКБ кодове, за едни от които подлежи на диспансерно наблюдение при ОПЛ, а за други при лекар специалист, то този пациент подлежи на диспансерно наблюдение от ОПЛ за всички заболявания. В случай, че ОПЛ е насочил пациента за диспансеризация при специалист, последният е длъжен да диспансеризира лицето за заболяването, което подлежи на диспансеризация от специалист.

Работната група наБЛС за ПИМП оттегля предложението си. 
(3) При първоначална диспансеризация за дадено заболяване общият брой прегледи, изследвания и консултации за пациента за съответната календарна година се определя пропорционално на оставащите месеци до края на годината.

Чл. 130. (1) Общопрактикуващият лекар е длъжен да:
1. изпълнява програми „Майчино здравеопазване“, „Детско здравеопазване“, да извършва профилактика на ЗОЛ над 18-годишна възраст и формира рискови групи при ЗОЛ над 18 години съгласно Наредба № 39 от 2004 г. и приложение № 13 „Дейности на ОПЛ по имунопрофилактика, програма „Детско здравеопазване“, профилактични прегледи на ЗОЛ над 18 години, формиране на рискови групи при ЗОЛ над 18 години и програма „Майчино здравеопазване“;
2. води регистри по чл. 127, ал. 1 на електронен носител;
3. подготвя документацията за консултации и медико-диагностични изследвания, когато прецени, че са необходими такива;

Предложение на БЛС-ПИМП:

т. 3.насочва ЗОЛ подготвя документацията за консултации и медико-диагностични изследвания, когато прецени, че са необходими такива; -

работната група на БЛС за ПИМП оттегля предложението.
4.подготвя документацията за хоспитализацията на ЗОЛ;

Предложение на БЛС-ПИМП:

т. 4. насочва ЗОЛ подготвя документацията за хоспитализация, когато прецени, че е необходима такава на ЗОЛ;
Работните групи приеха нова т. 4: подготвя документацията за хоспитализация, когато прецени, че е необходима  такава;
5. извършва посещения на ЗОЛ от домове за медико-социални грижи, записани в неговия регистър;

6. изготвя талон за здравословното състояние на деца и ученици;
7. излага на видно място в амбулаторията си списък на категории лица, освободени от потребителска такса съгласно чл. 37 ЗЗО;
8. оказва спешна медицинска помощ на територията на лечебното заведение на всеки пациент, независимо от неговата регистрация и местоживеене, когато такава е потърсена от него, до пристигане на екип на спешна помощ;
9. осигурява достъп до медицинска помощ извън обявения си работен график на ЗОЛ съгласно Наредба № 40 от 2004 г.;
10. извършва задължителни имунизации и реимунизации на ЗОЛ над 18-годишна възраст съгласно Наредба № 15 от 2005 г.

Предложение на НЗОК:

нова: т. 11. издава съобщение за смърт на ЗОЛ, включени в пациентската му листа.

Работната група на БЛС за ПИМП не приема направеното предложение поради липса на правно основание за това. Остава за разглеждане на следващо заседание.
(2) След изписване на ЗОЛ от лечебно заведение за болнична помощ контролните прегледи, включени в КП, не се отнасят до:
1. профилактични прегледи на ЗОЛ;
2. прегледи на ЗОЛ от ОПЛ или лекар специалист от СИМП за предписване на лекарства;
3. преглед по повод диспансерно наблюдение на ЗОЛ;
4. прегледи при назначаване и извършване на процедури от пакет „Физикална и рехабилитационна медицина“;
5. прегледи по повод извършване на дейности по медицинска експертиза.
(3) Общопрактикуващият лекар не може да задържа в амбулаторията си здравноосигурителните книжки на ЗОЛ.

Предложение на БЛС-ПИМП:

Чл. 130. (3) Общопрактикуващият лекар не може да задържа в амбулаторията си здравноосигурителните книжки на ЗОЛ. 
нов(3) Общопрактикуващият лекар не може да задържа в амбулаторията си раздадените здравноосигурителните книжки на ЗОЛ.

Работните групи приеха редакцията на ал. 3.
Чл. 131. (1) За нуждите на осъществяваната дейност лечебните заведения за ПИМП наемат медицински персонал, както следва:
1. при регистрирани над 2500 ЗОЛ при ОПЛ – лекар;
2. при регистрирани над 3500 ЗОЛ при ОПЛ – лекар на пълен работен ден.

Предложение на НЗОК:

Чл. 131. (1) За нуждите на осъществяваната дейност лечебните заведения за ПИМП наемат медицински персонал, както следва:
     нова: 1. при регистрирани над 1500 ЗОЛ при ОПЛ – медицински специалист;
            2. при регистрирани над 2500 ЗОЛ при ОПЛ – лекар;

          
3. при регистрирани над 3500 ЗОЛ при ОПЛ – лекар на пълен работен ден.

Работните групи приеха предложението да отпадне.

(2) В случай по ал. 1, т. 2 при регистрирани над 3500 ЗОЛ при ОПЛ – един лекар на пълен работен ден и допълнително за всеки 2000 регистрирани над този брой ЗОЛ още един лекар на пълен работен ден.

(3) За нуждите на осъществяваната дейност лечебните заведения за ПИМП могат да наемат медицински специалист/и с образователно-квалификационна степен „специалист“ или „бакалавър“ с оглед осигуряване на основния пакет от медицински услуги съобразно техните потребности, размера, вида и територията.
(4) В случаите, когато има нает допълнителен медицински персонал, лекарите, учредили лечебното заведение за ПИМП, са задължени да включат в месечния график часовете, в които лично ще оказват медицинска помощ.
(5) Всеки лекар, който е в трудовоправни отношения с лечебното заведение за ПИМП, сключило договор с НЗОК, подписва всички медицински документи и ги подпечатва с личния си печат и с печата на лечебното заведение.

Предложение на БЛС-ПИМП:
 (5) Всеки лекар, който е в трудовоправни отношения с лечебното заведение за ПИМП, сключило договор с НЗОК, подписва всички медицински документи и ги подпечатва с личния си печат и с печата на лечебното заведение.
Работните групи приеха  да се обсъди на следващо заседание.
Чл. 132. (1) Общопрактикуващите лекари обявяват в амбулаторията на място, достъпно за ЗОЛ, своя месечен график съгласно приложение № 10, който съдържа часове:
1. за амбулаторен прием;
Предложения на НЗОК:

1. за амбулаторен прием - ежедневно в делнични дни, не по- малко от 3 часа дневно;
1. за амбулаторен прием - не по-малко от 5 часа дневно за ОПЛ с до 3500 пациенти и не по-малко от 7 часа дневно за ОПЛ с над 3500 пациенти;

Работните групи приеха  да се обсъди на следващо заседание.

2. за домашни посещения;
3. за промотивна и профилактична дейност;
4. за работа по програма „Майчино здравеопазване“;
5. за работа по програма „Детско здравеопазване“.

(2) Графикът по ал. 1 съдържа телефон за консултация и за домашни посещения – телефон на практиката или мобилен телефон.

Предложение на НЗОК:

 Чл. 132. (2) Графикът по ал. 1 съдържа телефон за консултация и за домашни посещения – телефон на практиката или мобилен телефон,  както и телефоните на замесващите ги в тяхно отсъствие лекари.
Работните групи приеха да остане действащата към момента ал. 2.
(3) В случаите, когато ОПЛ обслужва ЗОЛ в повече от едно населено място, графикът по ал. 1 се изготвя за всяко населено място поотделно, в това число и за всеки нает лекар в практиката.
Предложения на НЗОК:

   нова: (4) При отсъствие на ОПЛ, на видно място в амбулаторията се поставя съобщение за имената на заместващия лекар и телефон за контакт.

Работните групи приеха да остане за следващо заседание.
До тук – 27.11.2014 г.
Работните групи се договориха следващата работна среща да е на 04.12.2014 г. от 13 часа.

Преговорите приключиха в 20 часа.
Настоящият протокол се състави в два еднообразни екземпляра по един за всяка от страните.

Приложение: Заповед № 188/27.11.2014 г. на председателя на УС на БЛС – оригинал.
ЗА  БЛС:




ЗА НЗОК: 
Д-Р КИРИЛ ЕЛЕНСКИ Д-Р 

ГАЛЯ ЙОРДАНОВА

Д-Р ДИАНА ЧИНАРСКА   

МАГ.ФАРМ. МАРГАРИТА ГРОЗДАНОВА
Д-Р ДАФИНА ТАЧОВА 


МАРИЯ КАРАДЖОВА

Д-Р ВИКТОРИЯ ЧОБАНОВА 

Д-Р ВЕЛИЧКА СТАМЕНОВА

Д-Р АТАНАС ПЕЛТЕКОВ                         КРАСИМИР СИМЕОНОВ
Д-Р СЕЛИМЕ КАРАГЬОЗОВА    

Д-Р ЕЛИАНА КАРАМФИЛОВА
Д-Р СВЕТЛИН МИТЕВ


ГЕРГАНА НЕНЧОВСКА

Д-Р БОРИС КОСАРОВ 


Д-Р МАРГАРИТА ГЮРОВА

Д-Р НИКОЛАЙ БРЪНЗАЛОВ 

Д-Р МИЛКА ТОМОВА

Д-Р НИКОЛАЙ ЦЕНОВ


СЛАВКА НИКОЛОВА






Д-Р РУМЕН АЛЕКСИЕВ







ЛЪЧЕЗАРА МАНЕВА






ВЕСЕЛА МАРКОВА






ТАНЯ ЗАГОРОВА

